Diari Oficial de la Generalitat Valenciana


Sumari del DOGV 1921, del 10-12-1992 (1992/826591)

DECRET 193/1992, de 23 de novembre, del Govern Valencià, pel qual s'accepta la cessió a títol gratuït d'una finca situada a la partida de la Barraca, de Puçol, amb una superfície de 1.150 m2, realitzada per l'Ajuntament de Puçol per a la construcció d'un centre de salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/11/23/193/dof/vci/html**

### Dades del document

Número de DOGV
:   1921

Data del DOGV
:   10-12-1992

Secció del DOGV
:   DISPOSICIONS GENERALS

Número del document
:   1992/826591


Data del document
:   23-11-1992

Organisme emissor
:   Conselleria d'Economia i Hisenda

Tipus de document
:   Decret

Decret 193/1992, de 23 de novembre, del Govern Valencià, pel qual s'accepta la cessió a títol gratuït d'una finca situada a la partida de la Barraca, de Puçol, amb una superfície de 1.150 m2, realitzada per l'Ajuntament de Puçol per a la construcció d'un centre de salut.  
L?Ajuntament de Puçol, en sessió plenària de 30 de març de 1990, acordà la cessió a la Generalitat Valenciana d'una finca situada en la partida de la Barraca, de Puçol, de la qual és propietari.  
La cessió es realitza amb el fi determinant de construir-hi un centre de salut.  
A petició del Conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 23 de novembre de 1992,  
DECRETE  
Article primer  
S'accepta la cessió a títol gratuït, realitzada per l'Ajuntament de Puçol, de la finca situada en la partida de la Barraca, de Puçol, amb una superfície de 1.150 m2, els límits de la qual són: nord, c/Molí; est, sèquia de Moncada, camí enmig; sud, terres de José Mª Ferrer Bayarri; i oest, ferrocarril.  
La finca figura inscrita en el Registre de la Propietat de Massamagrell, tom 544, llibre 53 de Puçol, foli 73, finca núm. 6.881, inscripció 1ª.  
Article segon  
Aquesta cessió gratuïta comporta el compromís per part de la Generalitat Valenciana de construir-hi i mantenir un centre de salut.  
Article tercer  
El dret de propietat sobre els terrenys objecte de cessió s'hauran d'incorporar a l'Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de novembre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI